Uutisissa: Tositarina jouluklassikon takana. "I Heard the Bells" -
on Sight and Sounds -teatterin ensimmäinen elokuva.
Tapaamme ohjaajan ja näyttelijöitä.
Lisäksi: Rakkaimmat joululaulut.
Tunnetko tarinat jouluklassikoiden taustalla?
Ja: Händelin Messias. Tunnetko miehen sävellyksen takana?
Tutustumme säveltäjään, jonka usko Kristukseen -
koskettaa yhä miljoonia ympäri maailman.
KRISTILLISEN MAAILMAN UUTISET
Tervetuloa uutisten pariin! Olen Wendy Griffith.
Laulua "Sain kuulla joulun aikaan sen" -
pidetään yhtenä kauneimmista joululauluista.
Henry Wadsworth Longfellow kirjoitti sen sisällissodan aikana.
Sota hajotti hänen perheensä. Syntytarina toimi innoituksena -
Sight and Sound -teatterin ensimmäiselle elokuvalle.
Efrem Graham tutustui tuotantoon Pennsylvanian Lancasterissa.
En pelkää mitään pahaa. -Daavidista...
Mikä on nimesi? -Ester.
...kuningatar Esteriin. -Jeesus on kapinallinen.
Ja Jeesukseen Sight and Sound -teatteri -
tuo näyttämölle Raamatun kertomuksia.
Uusin tuotanto toteutettiin ulkosalla, ja kertomus ei ole Raamatusta.
Ryhmä muutti takapihansa ulkokuvausalueeksi.
Ensimmäinen elokuva on valmis valkokankaalle.
Olet kirjoittanut ja ohjannut Sight and Soundin ensimmäisen elokuvan.
Voi paineita. -Vähän. Mukana kirjoittamassa oli Jeff Bender.
Kokeilimme jotain aivan uutta.
Hyppäsin mukaan rähinään ja ohjasin elokuvan.
Isi, onko nyt joulu? -Ei, ennen kuin kuullaan kellot.
Kellot. Kirkon toivontäyteinen ääni.
Amerikan runoilijana hänen teoksensa -
ovat olleet muovaamassa kansan luonnetta.
Hän on Henry Wadsworth Longfellow.
"I Heard the Bells" on tositarina joululaulusta ja sen sanoittajasta.
Miksi juuri tämä tarina valikoitui ensimmäiseksi?
Sight and Sound haluaa kertoa historian hahmoista ja tapahtumista, -
jotka muuttivat maailmaa, koska Kristus ensin muutti heidät, -
ja halusimme jouluaiheen.
Runoissasi vastustetaan orjuutta.
"Paul Reveren matka" innoitti unionia.
Olet urhea sotilas.
Löysimme hienon tarinan -
yhdeltä kansakunnan synkimmiltä hetkiltä, sisällissodasta.
Se on runo tai päiväkirjamerkintä -
Henry Longfellow'lta hänen uskonvaelluksestaan.
Ajattelimme, että moni ihminen voisi samaistua mieheen, -
jolla oli kaikki, joka menetti kaiken, sai kaiken takaisin -
tässä tapauksessa symbolisen kellon kovaäänisen ja syvän soiton kautta: -
Jumala ei ole kuollut eikä Hän nuku.
Iloista joulua, sanovat lapset, mutta ilo poissa. Kello on pudonnut tornista.
Pääosassa Stephen Atherholt.
Miten hyvin tunsit hänet edeltä?
En kovin hyvin. Tiesin hänestä. Hän kirjoitti "The Children's Hour" -runon -
ja "Sain kuulla joulun aikaan sen".
Rooli avasi mahdollisuuden perehtyä kunnolla siihen, -
kuka hän oli, ja rakastua hahmoon.
Mitä hänessä rakastit? - Kamppailua toivosta.
Näyttelijänä kyky kamppailla on se, mihin kaikki samaistuvat.
Kaikki kohtaavat koetuksia.
Kun ei halua luovuttaa vaan uskoo siihen, että on toivoa, -
vaikka Henry ei nähnyt sitä, me kaikki kaipaamme sitä.
Oli hienoa löytää se toivo yhdessä hänen kanssaan.
Lupaa, ettet anna sodan viedä poikiamme. - Lupaan.
Longfellow'n vaimoa Fannya esittää Rachel Day Hughes.
Onko sinulla jokin toivomus tai rukous elokuvaan liittyen?
On. Laulu päättyy sanoihin: "Maassa rauha, ja ihmisiä kohtaan hyvä tahto."
Niitä ei alun perin kirjoittanut Henry. Ne ovat Raamatusta.
Vietämme joulua, koska Kristus tuli maan päälle antamaan meille rauhan.
Jos tänä jouluna on joku, jota on kohdannut suru, -
toivon, että elokuva ja Henryn matka innoittavat -
omaksumaan uudelleen nuo totuuden sanat.
Rakkaani. - Olet kaunis.
Jumala ei ole kuollut eikä Hän nuku.
Olet hyvä mies, Henry.
Tulossa: Laulamme niitä joka vuosi.
Tutustumme rakastetuimpien joululaulujen historiaan.
Se on yleisimmin muistiin painettu Psalmi.
Opin sen lapsena pyhäkoulussa.
Herra on minun Paimeneni.
Mitä tapahtuu, kun omaksumme sen, että Herra on paimenemme?
CBN:n uusi syvällinen opetus Gordon Robertsonilta, -
"The Lord Is My Shepherd: A Psalm of David".
Psalmi ohjaa jokaista kulkijaa, jokaista kristittyä, elämän tiellä.
Opetus auttaa löytämään polun todelliseen huolenpitoon -
ja vaikeiden tilanteiden kääntämiseen ympäri -
sekä avaimen voittoihin kamppailuista.
Lisäksi se opettaa erottamaan Jumalan äänen ja läsnäolon.
Se on Psalmi kamppailujen voittamisesta.
Lähetämme tuotteen kaikille uusille kumppaneille.
Soita ruudun numeroon tai rekisteröidy nettisivuilla. Tuote on jo saatavilla.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Hei taas. Osaamme laulaa lempijoululaulumme ulkoa, -
mutta tiedämmekö niiden syntytarinat?
CBN:n Gordon Robertson kertoo rakastetuimpien joululaulujen taustat.
OI BETLEHEM SÄ PIENOINEN
JOULUKUU 1865
Palveltuaan vuosia sisällissodassa -
amerikkalaispappi Phillip Brooks piti sapattivuoden Pyhässä maassa.
Jouluaattona hän vuokrasi hevosen ja ratsasti Jerusalemista Betlehemiin.
Matkalla hän koki Jumalan pakahduttavan läsnäolon, -
kuten hän sitä kuvaili.
Ennen pimeän tuloa ratsastimme kedolle, -
jolla paimenten kerrotaan nähneen tähden.
Paimenet vartioivat yhä laumojaan.
Seisoin Betlehemin vanhassa kirkossa lähellä Jeesuksen syntymäpaikkaa.
Koko kirkko kaikui tunti toisensa jälkeen -
upeita kiitosvirsiä Jumalalle.
Sielussani soi ikuisesti laulu.
Kun Brooks palasi kotiin, hän kirjoitti kokemuksesta laulun.
Kolme vuotta myöhemmin "Oi Betlehem sä pienoinen" -
soi ensimmäisen kerran hänen kirkkonsa lastenkuoron laulamana.
OI JOULUYÖ
Juutalainen säveltäjä Adolphe Adam oli mukana kirjoittamassa -
v. 1847 ranskalaista "Cantique de Noël" -laulua.
Vuosikymmentä myöhemmin John Sullivan Dwight -
käänsi sen englanniksi.
Orjuuden lakkauttamista kannattanut Dwight oli vaikuttunut sanoituksesta.
"Orjuus on poissa, veljesvaino päättyi, -
siis Luojan kiitosta laulamme vaan".
Lähes 60 vuotta myöhemmin, jouluaattona 1906 -
kanadalainen keksijä Reginald Fessenden -
piti maailman ensimmäisen radiolähetyksen, -
jota kuuntelivat lähinnä Atlantin rahtilaivojen radistit.
Fessenden luki jouluevankeliumin Luukkaan evankeliumista -
ja soitti "Oi jouluyön" viulullaan.
Siitä tuli ensimmäinen radiossa soinut joululaulu.
KUULETKO SÄ MYÖS SEN
Kuuban ohjuskriisin ollessa kuumimmillaan vuonna 1962 -
säveltäjä Noel Regney poti masennusta ja sotatakaumia.
Kävellessään New Yorkissa hän näki äitejä työntämässä lastenrattaita -
ja ajatteli hetkeä, kun Jumala oli tarjonnut ihmiselle todellista rauhaa.
Regney kirjoitti sanoituksen, ja vaimo Gloria laati sävellyksen.
Laulu äänitettiin kuukauden päästä ja julkaistiin joulun alla.
Kehotus rukoilla rauhan puolesta kosketti kylmän sodan pyörteissä.
Lehdissä kirjoitettiin, että kun autoilijat kuulivat sen -
radiossa ensikertaa, he pysäyttivät auton ja kuuntelivat sanoja.
"Kuuletko sä myös sen" nousi heti hitiksi.
Levyjä myytiin joulun aikana 25 miljoonaa kappaletta.
Riemuita saa nyt kaikki maa, on Luoja tullut luo
Valtaosa joululauluista kertoo Jeesuksen syntymästä, -
yksi hyvin tunnettu laulu kannustaa katsomaan tulevaisuuteen.
Yksi joululaulu on erilainen kuin muut.
"Riemuita saa" ei kerro Jeesuksen ensimmäisestä, -
vaan toisesta tulemuksesta.
"Riemuita saa" julkaistiin alun perin runokirjassa, -
jonka laati englantilainen virrentekijä Isaac Watts vuonna 1719.
Psalmiin 98 pohjautuvaa runoa ei tarkoitettu joululauluksi -
eikä lauluksi laisinkaan.
Watts ei tiennyt kirjoittaneensa yhden kuuluisimmista virsistään.
Vuosisata myöhemmin bostonilainen musiikinopettaja Lowell Mason -
löysi runon ja teki sävellyksen. Koska se julkaistiin joulun aikaan, -
siitä tuli joulusuosikki ja Amerikan julkaistuin joululaulu.
"Riemuita saa nyt kaikki maa, on Luoja tullut luo
Te sydämenne Hälle aukaiskaa, ja kaikki laulakaa
Hän hallitsee maailmaa totuudessa ja armossa
Hän osoittaa kansoille rakkautensa ihmeet".
Se kertoo ajasta, jolloin Hän palaa -
hallitsemaan voimassa, oikeudessa ja armossa.
Ja rakkautensa ihmeet
Riemuita saa, riemuita saa
Tulossa: Tutkimme, minkä salaisuuden kätkee -
yksi kaikkien aikain liikuttavimmista joululauluista -
ja kuulemme erityisen esityksen Jerusalemista.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkisin viideltä CBN-uutiskanavalla.
"Herra on minun Paimeneni." Se on hieno kuvaus Jeesuksesta.
"The Lord is my Shepherd", -
Gordon Robertsonin uusi audio-opetus.
Jumalan Karitsasta, joka ottaa pois maailman synnin, -
tulee Paimen koko ihmiskunnalle kaikkina aikoina.
Jeesus sanoo: "Lampaani tuntevat ääneni ja seuraavat."
Hän johtaa meidät oikeaan.
Opetus saatavana nyt.
Joulu muistuttaa Jeesuksen voimasta, joka muuttaa ihmisten elämää.
"Oi saavu jo, Immanuel" -virsi kiteyttää voiman.
Claire Pfann Pyhän maan yliopistosta selittää laulun merkityksen.
Viulisti Maurice Sklar esittää sen Jerusalemin Pyhän Annen kirkossa.
"Oi saavu jo, Immanuel" on rakastettu virsi.
Virsi laadittiin alun perin adventtilauluksi, ei joululauluksi.
Säkeistöt perustuvat nimiin, jotka Messias sai Vanhassa testamentissa.
"Oi saavu jo, Immanuel, lunasta orja Israel".
Immanuel-nimi tulee Jes. 7:stä, jossa Jesaja profetoi Messiaasta: -
"neitsyt tulee raskaaksi ja synnyttää pojan -
ja antaa hänelle nimen Immanuel."
Matteus lainaa sitä evankeliumissaan kertoessaan Jeesuksen syntymästä.
Toinen nimi, joka on otettu sanoitukseen, -
on "Iisain verso": "Saavu, Iisain verso, saavu".
Iisain kannon versosta puhutaan Jes. 11:ssä.
Se viittaa kuninkuuteen, valtaan.
Iisai oli Daavidin isä. Kun laulamme Iisain versosta, -
laulamme Daavidin jälkeläisistä, Messiaasta Jeesuksesta.
Yksi säkeistö kutsuu aamunkoittoa saapuvaksi korkeuksista.
"Saavu, oi aamunkoitto, sydämiimme."
Aamunkoitto viittaa Mal. 4:ään: -
"on koittava vanhurskauden aurinko ja parantuminen sen siipien alla".
Jae ei niinkään viittaa Messiaan kuninkuuteen, -
vaan Hänen lempeyteensä, persoonaansa, -
Hänen myötätuntoonsa heikkoja, kärsiviä ja sairaita kohtaan.
Sen mukaan aamunkoitto, vanhurskauden aurinko, tulee -
mukanaan parantuminen keholle, sydämelle, sielulle ja hengelle.
Monet "Oi saavu jo, Immanuel" -virren nimet tulevat Jesajan kirjasta.
Yksi nimi on "Daavidin avain".
"Oi päästä, avain Daavidin, myös meidät taivaan saleihin."
Daavidin avain tulee Jes. 22:sta.
Se avaa tien, mikä toistuu jälleen Ilmestyskirjassa, -
jossa Jeesuksella on Daavidin avain.
Se avaa ovia, joita ei kukaan sulje.
Hymni koskettelee erästä kaunista teemaa, -
kun se viittaa Messiaaseen voiman Herrana.
Jes. 11:ssä sanotaan, että Hänen päällään -
lepää viisauden, ymmärryksen, neuvon ja voiman henki.
Virressä Voiman Herra liitetään Herran Sanan, Lain, antajaan -
Siinainvuorella.
Herran Sana ei ole yksinkertaisesti vain Laki, -
vaan Jeesus itse. Jeesus on Jumalan Sana.
"Oi saavu jo, Immanuel" -virsi herättää kaipausta ja odotusta.
Juhlimme sitä, että Jeesus on jo tullut, -
mutta tiedämme, ettei kaikki ole vielä täyttynyt.
Laulu kaiuttaa kauniisti menneisyyttä, -
mutta siinä on valtavaa odotuksen tunnetta siitä, -
kun Iisain verso, Daavidin avain, Kaikkivaltias Jumala kanssamme -
saapuu perustamaan Valtakuntansa maan päälle.
Minulle "Immanuel" merkitsee: Jumala kanssani tänään, -
Jumala täydellisesti läsnä, Jumala, joka tuo pelastuksen tässä hetkessä, -
Jumala, joka tuli Jeesukseksi, osoitti rakkautensa kuolemalla edestämme, -
kutsuu minua nimeltä, kutsuu meistä jokaista nimeltä -
ja rakastaa meitä kuin isä, paimen ja kuningas.
Hän tarjoaa pelastusta jokaiselle ihmiselle tänään.
Pelastuksen päivä on tänään. Ei tarvitse odottaa huomiseen.
Voimme juhlia Immanuelia, Jumalaa kanssamme, tänään.
Hetken kuluttua: Händelin Messias.
Miten sanoma musiikin takana tavoittaa yhä miljoonia Kristukselle?
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Se on Psalmien yleisimmin muistiin painettu katkelma.
Opin sen lapsena pyhäkoulussa.
Herra on minun Paimeneni.
Mitä tapahtuu, kun omaksumme sen, että Herra on paimenemme?
CBN:n uusi syvällinen opetus Gordon Robertsonilta, -
"The Lord Is My Shepherd: A Psalm of David".
Psalmi ohjaa jokaista kulkijaa, jokaista kristittyä, elämän tiellä.
Opetus auttaa löytämään polun todelliseen huolenpitoon -
ja vaikeiden tilanteiden kääntämiseen ympäri -
sekä avaimen voittoihin kamppailuista.
Lisäksi se opettaa erottamaan Jumalan äänen ja läsnäolon.
Se on Psalmi kamppailujen voittamisesta.
Lähetämme tuotteen kaikille uusille kumppaneille.
Soita ruudun numeroon tai rekisteröidy nettisivuilla. Tuote on jo saatavilla.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Kuorot ympäri maailmaa esittävät joulun aikana Händelin Messiasta.
Miten hyvin teos ja sen tekijä oikeastaan tunnetaan?
Mark Martin tutustui Lontoossa kristittyyn säveltäjään -
ja pyhäkauden klassikkoteokseen.
Händelin Messias-oratorio kuuluu monen jouluperinteeseen.
Virginian sinfoniatalosta USA:sta Pyhään maahan Jerusalemiin -
se kaikuu kautta maailman.
Kävimme Euroopassa tutustumassa Händelin elämäntyöhön.
Saksalaissyntyinen oopperasäveltäjä Georg Friedrich Händel -
muutti Lontooseen liki 40-vuotiaana. Oopperan suosio oli hiipumassa.
Vuonna 1741 Händel harkitsi syrjään siirtymistä.
Jotkut uskovat, että Händelin ura oli kriisissä.
Hän harkitsi Saksaan palaamista.
Silloin Charles Jennens antoi hänelle Messiaan sanoitukset.
Jennens valitsi Vanhan ja Uuden testamentin sananpaikkoja, -
joissa oli ennustuksia Messiaan syn- nystä, rististä ja ylösnousemuksesta.
Kristillinen sanoma sai pontta, kun kiinnostus deismiä kohtaan kasvoi.
Jennens vastusti deistien näkemystä siitä, ettei Kristus ollut Jumala.
Jennensille Messias-oratorioon liittyi henkilökohtaisia päämääriä.
Hän oli harras kristitty.
Jennens kirjoitti ystävälleen: -
"Olen koonnut Händelille tekstejä Raamatusta.
Toivottavasti hän tekee parhaansa, -
sillä oratorion aihe on paras mahdollinen. Se on Messias."
Händelin uskotaan säveltäneen tässä huoneessa Messiaan.
Hän laati oratorion 24 päivässä. Monet uskovat, että työtä ohjasi itse Jumala.
Eräs tutkija huomasi, että työssä oli hämmästyttävän vähän virheitä -
suhteessa työn laajuuteen.
Händel ei kertaakaan poistunut kotoaan kolmen viikon aikana.
Ystävä näki hänen nyyhkyttävän kiihkeän tunteen vallassa.
Kirjoitettuaan halleluja-kuoron -
Händel sanoi nähneensä taivaan ja Jumalan.
Jennens ja Händel halusivat julistaa evankeliumia kansalle.
He päättivät esittää oratoriota teattereissa, -
jotta sanoma tavoittaisi suuremman väkijoukon.
Händel valitsi soolo-osiin uskosta osattomia laulajia, -
kuten Susannah Maria Cibberin, jolla oli kyseenalainen tausta -
mutta joka pystyi lävistämään äänellään sydämiä.
Händel koskettaa joka tasolla: -
hengen, musiikin ja draaman tasolla.
Messias-oratorio tarjoaa jokaiselle jotakin.
YouTubessa Halleluja-äkkiryhmät -
keräävät 43 miljoonaa katselukertaa.
Kaikki eivät varmasti ole protestantteja.
Kun he kuulevat sen vaikkapa ostoskeskuksessa, -
voi nähdä, kuinka heidän kasvonsa muuttuvat ja he liikuttuvat.
Esitysten tuotolla autettiin ihmisiä velkavankeudesta -
ja huolehdittiin orvoista sairaalassa.
Eräs tutkija sanoi: "Messias- oratorio on ruokkinut nälkäisiä, -
vaatettanut alastomia ja pitänyt huolta orvoista -
enemmän kuin mikään muu musiikkiteos."
Händel ei itse halunnut työstään kunniaa.
Händel kirjoitti teoksensa loppuun SDG, sole dei gloria, -
kunnia yksin Jumalalle.
Mark Martin, CBN News, Lontoo.
Vaikuttavaa. Kiitos, Mark. Ja kiitos teille seurasta.
Koko tiimin puolesta: Hyvää joulua ja Jumalan siunausta!
Suomennos: Marianne Tenetz